CELEX: 62019TN0139
Language: mt
Date: 2019-03-04 00:00:00
Title: Kawża T-139/19: Rikors ippreżentat fl-4 ta’ Marzu 2019 — Pilatus Bank vs BĊE

15.4.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 139/106
            
         
      Rikors ippreżentat fl-4 ta’ Marzu 2019 — Pilatus Bank vs BĊE
      (Kawża T-139/19)
      (2019/C 139/108)
      Lingwa tal-kawża: l-Ingliż
      
         Partijiet
      
      
         Rikorrenti: Pilatus Bank plc (Ta’ Xbiex, Malta) (rappreżentanti: O. Behrends, M. Kirchner u L. Feddern, avukati)
      
         Konvenut: Il-Bank Ċentrali Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla, konformement mal-Artikolu 264 TFUE, id-deċiżjoni kkontestata li permezz tagħha l-BĊE rrifjuta li jassumi r-responsabbiltà li jissorvelja direttament lir-rikorrenti skont l-Artikolu 6(5)(b) tar-Regolament Nru 1024/2013 (1),
               
            
                  —
               
               
                  tikkundanna lill-konvenut għall-ispejjeż konformement mal-Artikoli 134 u 135 tar-Regoli tal-Proċedura tal-Qorti Ġenerali.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka disa’ motivi.
      
                  1.
               
               
                  L-ewwel motiv huwa bbażat fuq l-argument li l-BĊE assuma b’mod żbaljat li ma kienx għad għandu kompetenza jissorvelja lir-rikorrenti wara l-irtirar tal-liċenzja tagħha.
               
            
                  2.
               
               
                  It-tieni motiv huwa bbażat fuq l-argument li l-BĊE huwa obbligat jassumi r-responsabbiltà ta’ sorveljanza għaliex għandu jżomm standards għolja ta’ sorveljanza.
               
            
                  3.
               
               
                  It-tielet motiv huwa bbażat fuq ksur tad-dritt għal rimedju effettiv u tal-prinċipju ta’ opportunitajiet ugwali għall-partijiet.
               
            
                  4.
               
               
                  Ir-raba’ motiv huwa bbażat fuq ksur tal-prinċipju ta’ aspettattivi leġittimi u ta’ ċertezza legali.
               
            
                  5.
               
               
                  Il-ħames motiv huwa bbażat fuq ksur tal-prinċipju ta’ proporzjonalità.
               
            
                  6.
               
               
                  Is-sitt motiv huwa bbażat fuq użu ħażin ta’ poter.
               
            
                  7.
               
               
                  Is-seba’ motiv huwa bbażat fuq motivazzjoni insuffiċjenti.
               
            
                  8.
               
               
                  It-tmien motiv huwa bbażat fuq ksur tad-dritt għal smigħ.
               
            
                  9.
               
               
                  Id-disa’ motiv huwa bbażat fuq ksur tal-prinċipju ta’ nemo auditur.
                  
               
            
         (1)  Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (ĠU 2013, L 287, p. 63).